রান্না, অফিস, বাজারহাট, সন্তানকে সকালে স্কুলে পাঠানো, ঘরে ফিরে তাদের পরিচর্যা, ছড়িয়ে থাকা ঘর গুছিয়ে তোলা। আবার নতুন আরেকটি দিনের জন্য নিজেকে প্রস্তুত করা–এই রুটিনই তো চলছে দিনের পর দিন।দশ হাতে কাজ করেও অনেক সময় আপনার পক্ষে সবদিক সামাল দেয়া কঠিন হয়ে পড়ছে। এই ব্যস্ত দিনলিপির মাঝে যদি কেউ মনে করিয়ে দিতে চায় রূপচর্চার কথা হয়তো কিছুটা রেগেই যাবেন। সময় কোথায় নিজের সৌন্দর্য নিয়ে ভাববার! কিন্তু প্রয়োজন কিন্তু আছে। সব প্রয়োজন মেটানোর বিন্দুতে দাঁড়িয়ে নারীকে নিজের দিকেও ফিরে তাকাতে হয়।কারণ আপনাকে তো এখন শুধু ঘর নয় বাইরেটাও সামলাতে হচ্ছে। ছুটতে হচ্ছে মানুষের ভীড়ে, কাজে।